joelniklaus/EU_Wikipedias huggingface dataset:
Φρειδερίκος Κάρολος της Πρωσίας (1893-1917)

Ο Φρειδερίκος-Κάρολος, γερμ. Friedrich-Karl (6 Απριλίου 1893 - 6 Απριλίου 1917) από τον Οίκο των Χοεντσόλερν ήταν πρίγκιπας της Πρωσίας.

Βιογραφία
Ήταν ο δευτερότοκος γιος του Φρειδερίκου-Λεοπόλδου πρίγκιπα της Πρωσίας και της Λουίζας-Σοφίας, κόρης του Φρειδερίκου Η΄ δούκα του Σλέσβιχ-Χόλσταϊν.

Ήταν μέλος της ομάδας Ιππασίας στους Ολυμπιακούς Αγώνες του 1912, όπου κέρδισε το χάλκινο μετάλλιο στο αγώνισμα μετ' εμποδίων με το άλογό του "Gibson Boy". Πολέμησε κατά τον Α΄ Παγκόσμιο Πόλεμο ως αεροπόρος, το διάστημα 1914-17. Διοίκησε την Πυροβολαρχία 258 και έκανε ιπτάμενες περιπολίες με ένα μονοθέσιο μαχητικό Jasta Boelcke, όποτε ήταν δυνατό. Το 1917 μία σφαίρα στον κινητήρα του και μία ελαφρά πληγή στο πόδι τον ανάγκασε να προσγειωθεί. Με το αεροσκάφος του "Albatros" προσγειώθηκε σε ουδέτερη περιοχή, δηλ. σε ζώνη μεταξύ εχθρικών στρατευμάτων. Όταν έτρεξε προς τη τις γραμμές του, πυροβολήθηκε στην πλάτη και τραυματίστηκε σοβαρά από Αυστραλιανό στρατό. Αιχμαλωτίστηκε και απεβίωσε από τα τραύματά του το 1917 στο Σαιτ-Ετιέν-ντυ-Ρουβραί. Ήταν 24 ετών και άγαμος.

Πηγές
 Schench, G. Handbuch über den Königlich Preuβischen Hof und Staat fur das Jahr 1908. Berlin, Prussia, 1907.

Παραπομπές 

Οίκος των Χοεντσόλερν
Αλβέρτος της Πρωσίας (1809-1872)

Ο Αλβέρτος (γερμ. Albrecht, 4 Οκτωβρίου 1809 - 14 Οκτωβρίου 1872) από τον Οίκο των Χοεντσόλλερν ήταν πρίγκιπας της Πρωσίας.

Βιογραφία
Ο Φρειδερίκος Ερρίκος Αλβέρτος ήταν ο τέταρτος γιος του Φρειδερίκου Γουλιέλμου Γ΄ της Πρωσίας και της Λουίζας, κόρης του Καρόλου Β΄ του Μεκλεμβούργου-Στρέλις.

Το 1872 απεβίωσε στο Βερολίνο σε ηλικία 63 ετών και τάφηκε στο Μαυσωλείο του πάρκου του Ανακτόρου Σαρλόττενμπουρκ της πόλης.

Οικογένεια
Νυμφεύτηκε πρώτα το 1830 τη Μαριάννα των Νασσάου, κόρη του Γουλιέλμου Α΄ των Κάτω Χωρών, και είχε τέκνα:
 Καρλόττα 1831-1855, παντρεύτηκε τον Γεώργιο Β΄ της Σαξονίας-Μάινινγκεν.
 Αλβέρτος 1837-1906, πρίγκιπας της Πρωσίας.
 Αλεξανδρίνα 1842-1906, παντρεύτηκε τον Γουλιέλμο του Μεκλεμβούργου-Σβερίν.

Έζησαν σε διάσταση και ο Αλβέρτος έκανε δεύτερο γάμο το 1853 με τη Ροζαλία Βιλελμίνη Ιωάννα φον Ράουχ, κόρη του Γούσταφ φον Ράουχ, αρχηγού του Πρωσικού Επιτελείου και υπουργού Πολέμου. Ο γάμος ήταν μοργανατικός και στη σύζυγό του και στους απογόνους τους δόθηκε ο τίτλος του Κόμη/Κόμισσας του Χόχεναου. Είχε τέκνα:
 Γουλιέλμος 1854-1930, Κόμης του Χόεναου. Νυμφεύτηκε τη Μαργαρίτα, κόρη του Χούγκο του Χόενλοε-Έρινγκεν.
 Φρειδερίκος 1857-1914, Κόμης του Χόεναου. Γιος του ήταν ο:
 Γουλιέλμος 1884-1957, Κόμης του Χόεναου. Συμμετείχε στους Ολυμπιακούς του 1912 στην ιππασία και έλαβε το χάλκινο μετάλλιο.

Πηγές
 The Peerage – Friedrich Heinrich Albrecht Prinz von Preußen

Παραπομπές 

Οίκος των Χοεντσόλερν
Σαβιλιάνο

Το Σαβιλιάνο είναι κοινότητα του Πεδεμόντιου στη βόρεια Ιταλία, στην επαρχία Κούνεο, περίπου 50 χιλιόμετρα (31 μίλια) νότια του Τορίνου με σιδηρόδρομο.

Έχει σημαντικά εργοστάσια επεξεργασίας σιδήρου, χυτήρια, μηχανήματα ατμομηχανής (κάποτε ιδιοκτησία της Fiat Ferroviaria, τώρα από την Alstom) και μεταξωτά, καθώς και εργοστάσια παραγωγής ζάχαρης, εκτυπωτικά εργοστάσια και μονάδες παραγωγής μεταξιού. Διατηρεί ακόμα μερικά ίχνη των αρχαίων τειχών της, κατεδαφισμένο το 1707, και την κοινοτική εκκλησία (S. Andrea), και μια θριαμβευτική αψίδα που ανεγέρθηκε προς τιμή του γάμου του Καρόλου Εμμανουήλ Α΄ της Σαβοΐας με την Αικατερίνη Μικαέλα της Ισπανίας. Στην περιοχή υπάρχει επίσης μουσείο τρένων.

Το Σαβιλιάνο είναι η πατρίδα του αστρονόμου Τζοβάνι Σκιαπαρέλι, καθώς και του φιλέλληνα Σαντόρε ντι Σανταρόζα ο οποίος συμμετείχε στην ελληνική επανάσταση του 1821.

Αδελφοποιημένες πόλεις 
  Πύλος, Ελλάδα, από το 1962
  Μαρμάννο, Ιταλία, από το 1962
  Βίλλα Μαρία, Αργεντινή, από το 2000

Παραπομπές

Πόλεις του Πεδεμόντιου
Φρειδερίκος του Χόεναου

Ο Φρειδερίκος, γερμ. Friedrich (21 Μαΐου 1857 - 15 Απριλίου 1914) από τον Οίκο των Χοεντσόλερν ήταν κόμης του Χόεναου (Hohenau).

Βιογραφία
Ήταν ο δευτερότοκος γιος του Αλβέρτου πρίγκιπα της Πρωσίας και της Ροζαλίας φον Ράουχ, κόρης του Γουσταύου φον Ράουχ αρχηγού του Πρωσικού Επιτελείου και υπουργού Πολέμου. Ο γάμος ήταν μοργανατικός και η Ροζαλία και οι απόγονοί της έλαβαν τον τίτλο του κόμη/κόμισσας του Χάναου.

Το 1914 απεβίωσε στο Όχελχερμσντορφ σε ηλικία 57 ετων.

Οικογένεια
Νυμφεύτηκε το 1881 την Καρλόττα φον ντερ Ντέκεν και είχε τέκνα:
 Αλβέρτος 1882-1966.
 Γουλιέλμος 1884-1957, αγωνίστηκε στους Ολυμπιακούς Αγώνες του 1912 στην Ιππασία.
 Φρειδερίκος-Κάρολος 1895-1929.
 Φρειδερίκος-Φραγκίσκος 1896-1918, απεβίωσε στη μάχη κατά τον Α΄ Παγκόσμιο Πόλεμο.

Πηγές
 John C. G. Röhl, Wilhelm II.: der Aufbau der persönlichen Monarchie, 1888-1900, Munich: C. H. Beck, 2001, pp. 744seqq.
 Wolfgang Wippermann, Skandal im Jagdschloss Grunewald. Männlichkeit und Ehre im deutschen Kaiserreich, Darmstadt: Primus Verlag, 2010. ISBN 3-89678-810-8
 http://www.blasewitz1.de/albrecht.htm
 https://web.archive.org/web/20071010040150/http://www.auris-subtilis.de/as-media/booklets/book-albrechtsbg.pdf
 John C. G. Röhl, Kaiser, Hof und Staat: Wilhelm II. und die deutsche Politik, Munich: C. H. Beck, 2002, p. 108

Αναφορές

Οίκος των Χοεντσόλερν
Γουλιέλμος του Χόεναου

Ο Γουλιέλμος, γερμ. Wilhelm (27 Νοεμβρίου 1884 - 11 Απριλίου 1957) από τον Οίκο των Χοεντσόλερν ήταν κόμης του Χόεναου (Hohenau).

Βιογραφία
Ήταν ο δευτερότοκος γιος του Φρειδερίκου κόμη του Χόεναου και της Καρλόττας φον ντερ Ντέκεν. Ο Φρειδερίκος ήταν γιος του Αλβέρτου και της Ροζαλίας φον Ράουχ· ο γάμος ήταν μοργανατικός.

Συμμετείχε στους Ολυμπιακούς Αγώνες του 1912 στην Ιππασία, όπου κέρδισε το χάλκινο μετάλλιο στον αγώνα μετ' εμποδίων. Μαζί του συμμετείχε και ο γιος του 2ου εξαδέλφου του Φρειδερίκος-Κάρολος των Χοεντσόλερν. Μεταξύ των ετών 1920-33 κέρδισε 227 τουρνουά σε πολλές χώρες της Ευρώπης.

Πηγές
 John C. G. Röhl, Wilhelm II.: der Aufbau der persönlichen Monarchie, 1888-1900, Munich: C. H. Beck, 2001, pp. 744seqq.
 Wolfgang Wippermann, Skandal im Jagdschloss Grunewald. Männlichkeit und Ehre im deutschen Kaiserreich, Darmstadt: Primus Verlag, 2010. ISBN 3-89678-810-8
 http://www.blasewitz1.de/albrecht.htm
 https://web.archive.org/web/20071010040150/http://www.auris-subtilis.de/as-media/booklets/book-albrechtsbg.pdf
 John C. G. Röhl, Kaiser, Hof und Staat: Wilhelm II. und die deutsche Politik, Munich: C. H. Beck, 2002, p. 108

Αναφορές

Οίκος των Χοεντσόλερν
Αλβέρτος της Πρωσίας (1837-1906)

Ο Αλβέρτος, γερμ. Albrecht (8 Μα:ιου 1837 - 13 Σεπτεμβρίου 1906) από τον Οίκο των Χοεντσόλερν ήταν πρίγκιπας της Πρωσίας.

Βιογραφία
Ήταν ο πρωτότοκος γιος του Αλβέρτου πρίγκιπα της Πρωσίας και της Μαριάννας των Νασσάου, κόρης του Γουλιέλμου Α΄ των Κάτω Χωρών.

Το 1906 απεβίωσε στο Κάμεντς σε ηλικία 69 ετών και τάφηκε στην πόλη εκεί.

Οικογένεια
Νυμφεύτηκε το 1873 τη Μαρία των Βέττιν, κόρη του Αρνέστου Α΄ δούκα της Σαξονίας-Άλτενμπουργκ και είχε τέκνα:
 Φρειδερίκος-Ερρίκος 1874-1940, πρίγκιπας της Πρωσίας.
 Ιωακείμ-Αλβέρτος 1876-1939, πρίγκιπας της Πρωσίας.
 Φρειδερίκος-Γουλιέλμος 1880-1925, πρίγκιπας της Πρωσίας.

Πηγές
 "Memorial Notices", The Manchester Guardian, 11 October 1898

Παραπομπές 

Οίκος των Χοεντσόλερν
Φρειδερίκος Γουλιέλμος της Πρωσίας

Ο Φρειδερίκος Γουλιέλμος (γερμ. Friedrich Wilhelm, 12 Ιουλίου 1880 - 9 Μαρτίου 1925) από τον Οίκο των Χοεντσόλερν ήταν πρίγκιπας της Πρωσίας.

Βιογραφία
Ο Φρειδερίκος Γουλιέλμος Βίκτωρ Κάρολος Ερνέστος Αλέξανδρος Ερρίκος ήταν ο τρίτος γιος του Αλβέρτου της Πρωσίας και της Μαρίας των Βέττιν, κόρης του Ερνέστου Α΄  της Σαξονίας-Άλτενμπουργκ.

Το 1925 απεβίωσε στη Δρέσδη σε ηλικία 45 ετών και τάφηκε στο Κάμεντς.

Οικογένεια
Νυμφεύτηκε το 1910 την Αγαθή του Χόενλοε-Σίλινγκσφυρστ, κόρη του Βίκτωρα Β΄ του Ράτιμπορ. και είχε τέκνα:
 Μαρία Θηρεσία (1911-2005), παντρεύτηκε τον Άλοϋς Ρούντολφ Χουγκ.
 Λουίζα Ερριέττα (1912-1973), παντρεύτηκε τον Βίλεμ Σμαλτς.
 Μαριάννα (1913-1983), παντρεύτηκε τον Γουλιέλμο της Έσσης-Φίλιππσταλ-Μπάρχφελτ.
 Ελισάβετ (1919-1961), παντρεύτηκε τον Χάιντς Μέες.

Πηγές
 Genealogics - Leo van de Pas - Friedrich Wilhelm, Prinz von Preussen
 thePeerage.com - Friedrich Wilhelm Prinz von Preußen
 L'Allemagne dynastique, Huberty, Giraud, Magdelaine, Reference: vol V page 242
 The Royal House of Stuart, London, 1969, 1971, 1976, Addington, A. C., Reference: page 298.

Παραπομπές 

Οίκος των Χοεντσόλερν
Εφημερίδα "Ορθόδοξη Αλήθεια"

Η «Ορθόδοξη Αλήθεια» είναι μία ελληνική εβδομαδιαία εφημερίδα με κύριο περιεχόμενο άρθρα και θέματα που έχουν σχέση με την Ορθόδοξη Εκκλησία.

Ταυτότητα της εφημερίδας 
Η «Ορθόδοξη Αλήθεια» εκδίδεται στην Αθήνα από τον όμιλο "Δημοκρατικός Τύπος Α.Ε." και αρχικά είχε τη μορφή ένθετου στην Εφημερίδα Δημοκρατία. Από τον Φεβρουάριο του 2015 κυκλοφορεί ως αυτόνομη έκδοση σε εβδομαδιαία βάση και συγκεκριμένα κάθε Τετάρτη. Ως εφημερίδα του εκκλησιαστικού τύπου η ύλη της περιέχει ειδήσεις και ρεπορτάζ για τις δράσεις και τη ζωή της Εκκλησίας, παρουσίαση εκκλησιαστικών προσώπων, αφιερώματα σε αγίους και πατέρες της Εκκλησίας, και εκκλησιαστικά προσκυνήματα.

Με την ευκαιρία της συμπλήρωσης τριών χρόνων έκδοσης στις 20 Φεβρουαρίου 2018 οργάνωσε επετειακή εκδήλωση στο Πολεμικό Μουσείο Αθηνών, αφιερωμένη στον π. Γεώργιο Μεταλληνό.

Δείτε επίσης 
 Εφημερίδα
 Κατάλογος εφημερίδων Αθήνας-Πειραιά

Παραπομπές

Εξωτερικοί σύνδεσμοι 
 Επίσημη σελίδα Facebook

Εφημερίδες στην ελληνική γλώσσα
Εφημερίδες με τόπο έκδοσης την Αθήνα
Μπαγκασλαβίσκις

Το Μπαγκασλαβίσκις (λιθουανικά: Bagaslaviškis) είναι μια πόλη στον δήμο επαρχίας Σιρβίντος, στην Κομητεία Βίλνιους της ανατολικής Λιθουανίας. Σύμφωνα με την Λιθουανική απογραφή του 2011, η πόλη είχε πληθυσμό 110 ατόμων. Η πόλη έχει μια Καθολική εκκλησία.

Βρίσκεται 5 χλμ ανατολικά του Γκελβονάι.

Υπάρχει μια ξύλινη καθολική εκκλησία στο χωριό (που χτίστηκε το 1851), ένα ταχυδρομείο και μια βιβλιοθήκη.

Το 1910 δημιουργήθηκε το πρώτο σχολείο. Από το 1921 υπάρχει ένα δημοτικό σχολείο και από το 1957 ένα γυμνάσιο.

Αξιοσημείωτοι πολίτες 
 Ριμάντας Ντιντζιόκας, υπουργός μεταφορών της Λιθουανίας.

Παραπομπές 

Πόλεις της Λιθουανίας
Γιούλικα Σκαφιδά

Η Γιούλικα (Γεωργία) Σκαφιδά (Καλαμάτα, 3 Οκτωβρίου 1981) είναι Ελληνίδα ηθοποιός της τηλεόρασης, του θεάτρου και του κινηματογράφου.

Βιογραφία 
Γεννήθηκε στις 3 Οκτωβρίου 1981 στη Καλαμάτα. Πατέρας της είναι ο παλαίμαχος ποδοσφαιριστής Άγγελος Σκαφιδάς και μητέρα της, η στιχουργός Βάσια Νικολακοπούλου.

Το 2004 αποφοίτησε από την Δραματική Σχολή του Ωδείου Αθηνών. Επίσης έχει παρακολουθήσει σεμινάρια χορού και τραγουδιού.

Στη τηλεόραση πρωτοεμφανίστηκε το 2002 στις Τρεις Χήρες σε σκηνοθεσία Κώστα Κουτσομύτη. Το 2006 έγινε γνωστή στο ευρύ κοινό από την τηλεοπτική σειρά του ΑΝΤ1 Ιωάννα της καρδιάς σε σενάριο Μιρέλλας Παπαοικονόμου. Ακολούθησαν τα Μαύρα Μεσάνυχτα σε σκηνοθεσία Πάνου Κοκκινόπουλου και Το Νησί στο Mega Channel. Η σειρά έκανε πρεμιέρα στις 11 Νοεμβρίου και είχε τεράστια ποσοστά τηλεθέασης, καθώς και θεωρήθηκε μια από τις πιο ακριβές ελληνικές παραγωγές. Το κινηματογραφικό της ντεμπούτο έγινε στην  "Κινέττα" σε σκηνοθεσία Γιώργου Λάνθιμου. Έκτοτε έχει παίξει σημαντικούς ρόλους σε πολλές ταινίες όπως Το γαμήλιο πάρτυ το 2008, η Άπνοια το 2010, Οι μαριονέτες  το 2015,το Η Ρόζα της Σμύρνης το 2016 κ.ά.

Το 2014 βραβεύτηκε με το θεατρικό βραβείο «Μελίνα Μερκούρη» για την ερμηνεία της στις παραστάσεις Ορφέας στον Άδη του Τένεσι Ουίλιαμς και Το πένθος ταιριάζει στην Ηλέκτρα του Ευγένιου Ο'Νιλ.

Το 2011 κέρδισε το βραβείο Α΄ γυναικείου ρόλου στο London greek film festival για την ταινία Άπνοια.

Φιλμογραφία

Τηλεόραση

Κινηματογράφος

Θεατρογραφία

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί κινηματογράφου
Ελληνίδες ηθοποιοί θεάτρου
Απόφοιτοι του Ωδείου Αθηνών
Φρανκ Κοστέλο

Ο Φρανκ  Κοστέλο (ιταλικά Francisco Castiglia) (26 Ιανουαρίου, 1891– 18 Φεβρουαρίου, 1973) ήταν Ιταλο-Αμερικανός γκάνγκστερ και από τους ηγέτες της Κόζα Νόστρα στις ΗΠΑ. Είχε το παρατσούκλι «Ο Πρωθυπουργός του υποκόσμου» λόγω της μεγάλης δύναμης του στην Μαφία  και της πολιτικής επιρροής και διασυνδέσεων που είχε στην Αμερική. Ηγούνταν της οικογένειας Λουτσιάνο που μετά το 1936 μετονομάστηκε σε Οικογένεια Τζενοβέζε, που ήταν και η μία από τις πέντε οικογένειες της Κόζα Νόστρα στην Νέα Υόρκη. Είχε υπό τον έλεγχο του μια τεράστια αυτοκρατορία τζόγου σε όλη την Αμερικανική Επικράτεια.

Πρώτα χρόνια 
Ο Φραντζέσκο Καστίλια, όπως ήταν το πραγματικό του όνομα, γεννήθηκε στο Λαουρόπολι της επαρχίας Κοσέντζα στην περιοχή της Καλαβρίας. Το 1895 επιβιβάστηκε σε ένα πλοίο με προορισμό τις Ηνωμένες Πολιτείες μαζί με τη μητέρα του και τον αδελφό του, Εντουάρντο για να συναντήσουν τον πατέρα τους, ο οποίος είχε μετακομίσει στο Ανατολικό Χάρλεμ της Νέας Υόρκης λίγα χρόνια νωρίτερα και είχε ανοίξει ένα μικρό ιταλικό παντοπωλείο.

Ενώ ο Κοστέλο ήταν ακόμη μικρός, ο αδελφός του ήταν αυτός που τον έβαλε σε συμμορίες. Στα 13 του, είχε γίνει μέλος μιας  τοπικής συμμορίας και άρχισε να χρησιμοποιεί το  όνομα Φράνκι. Ο Κοστέλο διέπραξε μικρά αδικήματα και πήγε στη φυλακή για επίθεση και ληστεία το 1908, το 1912 και το 1917. 

Το 1918 παντρεύτηκε τη Λορέτα Τζιγκέρμαν, μια εβραϊα που ήταν η αδελφή ενός στενού του φίλου. Την ίδια χρονιά, ο Κοστέλο πήγε πάλι για δέκα μήνες στη φυλακή για παράνομη οπλοκατοχή. Μετά την αποφυλάκιση του, αποφάσισε να αποφύγει τις παρανομίες του δρόμου και να χρησιμοποίει το μυαλό του για να κερδίζει χρήματα ως μαφιόζος. Αποκηρύσσοντας την χρήση βίας και την κατοχή όπλου έκτοτε ο Κοστέλο δεν ξανάπηγε φυλακή για 37 ολόκληρα χρόνια.

Ο Κοστέλο ξεκίνησε να αναδεικνύεται κατά την διάρκεια της Ποτοαπαγόρευσης στις Ηνωμένες Πολιτείες.

Άνοδος στον υπόκοσμο

Παραπομπές 
 

Αφεντικά της Μαφίας
Λαθρέμποροι αλκοόλ
Αμερικανοί Γκάνγκστερ
Χρήστος Μανδάς

Ο Χρήστος Μανδάς (Πειραιάς, 17 Σεπτεμβρίου 2001) είναι Έλληνας ποδοσφαιριστής, ο οποίος αγωνίζεται ως τερματοφύλακας για τον Ατρόμητο.

Σταδιοδρομία σε συλλόγους 
Στις 28 Νοεμβρίου 2017, ο Μάνδας έκανε το ντεμπούτο του στην πρώτη ομάδα του Ατρομήτου, σε έναν αγώνα του Κυπέλλου 2017-18 εναντίον της ΑΕ Σπάρτης. Στις 5 Μαΐου 2018, έκανε το ντεμπούτο του στο πρωτάθλημα, σε μία νίκη με 4-0 εναντίον της Κέρκυρας.

Παραπομπές

Εξωτερικοί σύνδεσμοι
Προφίλ στο Transfermarkt.com

Έλληνες ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Ελλάδας Κ16
Ποδοσφαιριστές Εθνικής Ελλάδας Κ17
Ποδοσφαιριστές Εθνικής Ελλάδας Κ18
Ποδοσφαιριστές Εθνικής Ελλάδας Κ19
Ποδοσφαιριστές Ατρόμητου Αθηνών
Ποδοσφαιριστές Σούπερ Λιγκ Ελλάδας
Νάσος Ηλιόπουλος

Ο Νάσος (Αθανάσιος) Ηλιόπουλος (Αθήνα, 20 Δεκεμβρίου 1983) είναι Έλληνας πολιτικός. Έχει διατελέσει υφυπουργός Εργασίας, Κοινωνικής Ασφάλισης και Κοινωνικής Αλληλεγγύης.

Βιογραφία
Γεννήθηκε στις 20 Δεκεμβρίου 1983 στην Αθήνα. Έχει σπουδάσει στο τμήμα Πληροφορικής του Οικονομικού Πανεπιστημίου Αθηνών και έχει κάνει μεταπτυχιακές σπουδές στο τμήμα Πολιτικής Επιστήμης και Ιστορίας του Παντείου Πανεπιστημίου, στο οποίο είναι υποψήφιος διδάκτορας. Έχει εργαστεί στην ιδιωτική εκπαίδευση και έχει συνεργαστεί με το Ίδρυμα Ρόζα Λούξεμπουργκ.

Πολιτική σταδιοδρομία
Το 2002 έγινε μέλος της Νεολαίας Συνασπισμού και από το 2010 έως το 2013 διετέλεσε γραμματέας του Κεντρικού Συμβουλίου της οργάνωσης. Είναι μέλος της Κεντρικής Επιτροπής του ΣΥΡΙΖΑ και υπήρξε μέλος του Εκτελεστικού Συμβουλίου της Πολιτικής Γραμματείας του κόμματος.

Το 2014 εξελέγη περιφερειακός σύμβουλος Κεντρικού Τομέα Αττικής με τον συνδυασμό «Δύναμη Ζωής» της Ρένας Δούρου. Στις εκλογές του Ιανουαρίου του 2015 ήταν υποψήφιος με τον ΣΥΡΙΖΑ στην Α' Αθηνών, χωρίς να καταφέρει να εκλεγεί.

Στις 11 Νοεμβρίου 2016 ανέλαβε Ειδικός Γραμματέας του Σώματος Επιθεώρησης Εργασίας. Από τις 28 Φεβρουαρίου 2018 έως τις 15 Φεβρουαρίου 2019 ήταν υφυπουργός Εργασίας, Κοινωνικής Ασφάλισης και Κοινωνικής Αλληλεγγύης στην κυβέρνηση του Αλέξη Τσίπρα.

Στις 21 Δεκεμβρίου 2018 ανακοινώθηκε η υποψηφιότητά του για τη δημαρχία της Αθήνας. Στον πρώτο γύρο των εκλογών έλαβε 35.392 ψήφους και ποσοστό 16,98% και πέρασε στον δεύτερο γύρο, όπου, ωστόσο, ηττήθηκε από τον συνυποψήφιό του, Κώστα Μπακογιάννη, λαμβάνοντας 51.487 ψήφους και ποσοστό 34,75%.

Στις βουλευτικές εκλογές του 2019 τοποθετήθηκε στην όγδοη θέση του ψηφοδελτίου επικρατείας του ΣΥΡΙΖΑ.

Στις 1 Σεπτεμβρίου 2019 ορκίστηκε δημοτικός σύμβουλος στον Δήμο Αθηνών.

Τον Σεπτέμβριο του 2020 ανέλαβε εκπρόσωπος τύπου του ΣΥΡΙΖΑ, κατά τον ανασχηματισμό του κόμματος.

Παραπομπές

Εξωτερικοί σύνδεσμοι
Επίσημος λογαριασμός στο Facebook
Επίσημος λογαριασμός στο Twitter
Επίσημος λογαριασμός στο Instagram

Έλληνες πολιτευτές
Δημοτικοί Σύμβουλοι ανά την Ελλάδα
Έλληνες υφυπουργοί Εργασίας, Κοινωνικής Ασφάλισης και Κοινωνικής Αλληλεγγύης
Βώλακας Δράμας

Για οικισμό με το ίδιο όνομα δείτε το λήμμα:Βώλακας Τήνου

Ο Βώλακας, επισήμως Βώλαξ, είναι μεγάλο ορεινό χωριό στο Νομό Δράμας και βρίσκεται σε ορεινή κοιλάδα του Φαλακρού όρους σε υψόμετρο 830 μέτρων. Απέχει 36 χλμ. ΒΔ. από τη Δράμα και 12 χλμ. από το χιονοδρομικό κέντρο του Φαλακρού. Σύμφωνα με το σχέδιο Καλλικράτης, αποτελεί τη τοπική κοινότητα Βώλακος που υπάγεται στο Δήμο Κάτω Νευροκοπίου και σύμφωνα με την απογραφή του 2011 έχει πληθυσμό 1.028 κατοίκους. Ο πληθυσμός του χωριού ήταν 1.049 κάτοικοι το 1971 και 1.043 το 1981. Το 1919 είχε συστάθηκε για πρώτη φορά κοινότητα Βώλακος με έδρα τον ίδιο.

Στο χωριό λειτουργεί δημοτικό σχολείο και νηπιαγωγείο, τα οποία στεγάζονται από το 1988 σε νεόδμητο διώροφο κτίριο. Επίσης, δραστηριοποιείται ο «Πολιτιστικός Σύλλογος Βώλακα» ο οποίος ιδρύθηκε το 1981 και μέσα από τις δράσεις του διατηρείται και συνεχίζεται η τοπική παράδοση και τα έθιμα.

Στο Βώλακα εδρεύει ο Αθλητικός Γυμναστικός Σύλλογος «Δόξα», ο οποίος ιδρύθηκε το 1977 και αγωνίζεται από ιδρύσεώς του στα πρωταθλήματα της Ε.Π.Σ. Δράμας.

Εξωτερικοί σύνδεσμοι 
 Βώλακας Δράμας: Επιστροφή στην αυθεντικότητα από τον ιστότοπο http://www.kathimerini.gr/travel
 Οι "Αράπηδες" του Βώλακα Δράμας στο https://www.youtube.com/
 Βώλακας Δράμας: Πεζοπορία, χειμερινά σπορ και καλό φαγητό

Παραπομπές 

Βωλακας
Δήμος Κάτω Νευροκοπίου
Ιωάννης Α΄ της Σαξονίας

Ο Ιωάννης Α΄, γερμ. Johann I (1249 - 30 Ιουλίου 1285) από τον Οίκο των Ασκάνια ήταν δούκας της Σαξονίας (1260-1282) μαζί με τον μικρότερο αδελφό του Αλβέρτο Β΄.

Βιογραφία
Ήταν ο δευτερότοκος γιος του Αλβέρτου Α΄ δούκα της Σαξονίας και της Ελένης των Γουέλφων, κόρης του Όθωνα Α΄ δούκα του Μπράουνσβαϊγκ-Λύνεμπουργκ.

Το 1285 απεβίωσε στο Βίττενμπερκ επί του Έλμπε σε ηλικία 36 ετών και τον διαδέχθηκαν από κοινού οι τρεις γιοί του Ιωάννης Β΄, Έρικ Α΄ και Αλβέρτος Γ΄.

Οικογένεια
Νυμφεύτηκε το 1270 την Ίνγκεμπορκ των Μπγιέλμπο, κόρη του Μπίργιερ Μάγκνουσον κόμη (jarl) της Σουηδίας και είχε τέκνα:
 Ελένη π. 1272-1337, παντρεύτηκε πρώτα τον κόμη Γκύντερ Θ΄ του Σβάρτσμπουρκ-Μπλάνκενμπουρκ και μετά τον Αδόλφο ΣΤ΄ κόμη του Χόλσταϊν-γ. 
 Ελισάβετ π. 1274-πριν το 1306, παντρεύτηκε τον Βάλντεμαρ Δ΄ των Έστριντσεν δούκα του Σλέσβιχ.
 Ιωάννης Β΄ 1280-1359, δούκας της Σαξονίας-Λάουενμπουργκ.
 Έρικ Α΄ π. 1281-1308, δούκας της Σαξονίας-Λάουενμπουργκ.
 Αλβέρτος Γ΄ 1281-1308, δούκας της Σαξονίας-Λάουενμπουργκ.

Πηγές
 Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 377. ISBN 978-3-529-02606-5

Παραπομπές σε πηγές

Οίκος των Ασκάνια
Kaledon

Οι Kaledon είναι Ιταλικό Χέβι/Πάουερ μέταλ συγκρότημα το οποίο δημιουργήθηκε το 1998 από τον κιθαρίστα Alex Mele . Το αρχικό σχήμα ξεκίνησε με τους Alex Mele (Κιθάρα), Tommy Nemesio (Κιθάρα), Paolo Lezziroli (Μπάσο), Dario Sacco (Τύμπανα) και ο Anthony Drago (Φωνητικά).

Ο συγκεκριμένος σχηματισμός ηχογράφησε 4 μουσικά δείγματα δουλειάς, όπως αυτά φαίνονται παρακάτω. Οι κριτικές που έλαβαν ήταν τόσο καλές που βοήθησαν το συγκρότημα να μοιραστεί μουσικές σκηνές με ονόματα όπως αυτά των Ronnie James Dio, Tankard και Gamma Ray.

Τα 4 πρώτα δείγματα μουσικής δουλειάς

 Spirit of the Dragon I - (1999)
 Spirit of the Dragon part II - (2000)
 God Says Yes part I - (2000)
 God Says Yes part II - (2001)

Επίσημη Δισκογραφία

 2002 - Legend of the Forgotten Reign - Chapter I: The Destruction
 2003 - Legend of the Forgotten Reign - Chapter II: The King's Rescue
 2005 - Legend of the Forgotten Reign - Chapter III: The Way of the Light
 2006 - Legend of the Forgotten Reign - Chapter IV: Twilight of the Gods
 2008 - Legend of the Forgotten Reign - Chapter V: A New Era Begins
 2010 - Legend of the Forgotten Reign - Chapter VI: The Last Night on the Battlefield
 2013 - Altor: The King's Blacksmith
 2014 - Antillius: The King of the Light
 2017 - Carnagus: Emperor Of The Darkness

Ζωντανές Ηχογραφήσεις

 2009 - Roaming in the Land - Ten Years Later

Πρώην Μέλη Συγκροτήματος
 Alessandro Penta (1998 - 1999)
 Roberta Della Casa  (1999) - Ζωντανές Εμφανίσεις
 Anthony Drago (1999 - 2001)
 Claudio Conti (2001 - 2007)
 Fabio Bernardi  (2000 - 2001)
 Daniele Fuligni (2001 - 2013)
 Jorg Michael  (2004)
 Dario Sacco (1999 - 2001)
 Fabrizio Lucidi (2000) - Ζωντανές Εμφανίσεις
 Daniele Staccini (1998 - 1999)
 David Folchitto  (2000 - 2011)
 Luca Marini  (2012)
 Marco Palazzi   (2007 - 2014)
 Massimiliano Santori (2013-2015)
 Paolo Lezziroli (1998-2017)

Πηγές

Ιταλικά heavy metal συγκροτήματα
Μπλερ Γουίλιαμς

Η Μπλερ Γουίλιαμς, γεννήθηκε στις 28 Μαρτίου του 1994 και είναι Αμερικανίδα ηθοποιός ερωτικών ταινιών.

Νεαρή ηλικία 
Γεννήθηκε στις 28 Μαρτίου του 1994 στην Λόμα Λίντα της Καλιφόρνια των Η.Π.Α. Φοίτησε σε ιδιωτικό χριστιανικό σχολείο και στη συνέχεια σε καθολικό γυμνάσιο του Λος Άντζελες, από όπου και αποφοίτησε .Η Μπλερ πριν από την εισχώρησή της στον χώρο του πορνό, ήταν νηπιαγωγός και για 3 χρόνια ήταν δασκάλα στο κατηχητικό της ενορίας της, όπου ασχολούνταν με παιδιά ηλικίας 1-6 ετών. Ορισμένες από τις δραστηριότητές της στον συγκεκριμένο χώρο περιελάμβαναν την ανάγνωση χωρίων από τη Βίβλο και την παρακολούθηση σχετικών βίντεο.

Η συμμετοχή στο The Sex Factor 
Η Μπλερ Γουίλιαμς, δεν είχε φιλήσει κανένα αγόρι μέχρι την ηλικία των δεκατεσσάρων ετών, ενώ η πρώτη της φορά που έκανε σεξ ήταν στην ηλικία των δεκαεννέα ετών. Πριν ξεκινήσει την καριέρα της στη βιομηχανία του πορνό και σε ηλικία είκοσι δύο ετών, η Μπλερ συμμετείχε (και αργότερα κέρδισε) στο ριάλιτι σόου, The Sex Factor. Το The Sex Factor ήταν μια τηλεοπτική σειρά-ριάλιτι, όπου παρουσίαζε η πορνοστάρ Άσα Ακίρα και οι διαγωνιζόμενοι αγωνίζονταν για το τελικό έπαθλο του ενός εκατομμυρίου δολαρίων.

Καριέρα 
Το 2015, μόλις ολοκληρώθηκε το ριάλιτι σόου όπου συμμετείχε και κέρδισε η Μπλερ, ξεκίνησε να συμμετέχει σε ταινίες πορνό. Τα είδη ταινιών πορνό όπου έχει συμμετάσχει είναι hardcore, threesome, POV, teen, lesbian, work και striptease. Μερικές από τις πιο διάσημες ταινίες της είναι η Paranormal Sexperiments(2016) και ο Dare Dorm(2016). Επίσης έχει συνεργαστεί με πολλές γνωστές εταιρίες και ιστοσελίδες της βιομηχανίας του πορνό, όπως Brazzers, Vixen, Swallowed.com, BAEB.COM, Evil Angel, Tushy.com και BANG.com. Το 2017 είχε δύο υποψηφιότητες στα βραβεία ερωτικών ταινιών AVN Awards. Έχει κερδίσει ένα βραβείο AVN και ένα Digital Playground Award στην κατηγορία του Deeper Deepthroat. Η Μπλερ Γουίλιαμς έχει ενισχύσει τα στήθη της με επιθέματα σιλικόνης και δεν έχει κανένα τατουάζ πάνω της. Διαθέτει ένα καλογυμνασμένο και καλλίγραμμο σώμα, με μετρήσεις 36D-29-38 και διαθέτει επίσης ένα ζευγάρι γαλάζιων ματιών.

Παραπομπές

Πηγές 
 http://thelordofporn.com/pornstars/blair-williams+

Αμερικανίδες ηθοποιοί πορνογραφικών ταινιών
Οι Απίθανοι 2

Οι Απίθανοι 2 είναι αμερικάνικη τρισδιάστατη ταινία κινουμένων σχεδίων, ένα σικουέλ της ταινίας Οι Απίθανοι του 2004. Παρήχθη από την εταιρεία Pixar Animation Studios και  κυκλοφόρησε από την Walt Disney Pictures. Όπως και στην πρώτη ταινία, ο Μπραντ Μπερντ είναι ο σεναριογράφος και σκηνοθέτης, και πρωταγωνιστούν οι Χόλι Χάντερ, Κρεγκ Τ. Νέλσον, Σάρα Βόουελ, Σάμιουελ Λ. Τζάκσον και Τζον Ρατζενμπέργκερ, ξαναεπαναλαμβάνοντας τους ρόλους τους από την πρώτη ταινία. Επίσης δίνει νέα φωνή σε ρόλο ο Χακ Μίλνερ.

Η ταινία κυκλοφόρησε στις 15 Ιουνίου 2018(Ηνωμένες Πολιτείες Αμερικής),ενώ η πρώτη επίσημη προβολή έγινε στις 5 Ιουνίου στο Λος Άντζελες.

Ηθοποιοί 
 Χόλι Χάντερ (Σοφία Παναηλίδου στη μεταγλώττιση) στο ρόλο της Έλεν Παρ/Ελαστίνα. Η μητέρα της οικογένειας που έχει μεγάλη ευλυγισία και μπορεί να τεντώνει το σώμα της σε πολλά σχήματα και μορφές.
 Κρεγκ Τ. Νέλσον (Θανάσης Κουρλαμπάς στη μεταγλώττιση) στο ρόλο του Μπομπ Παρ/Κύριου Απίθανου. Ο πατέρας της οικογένειας που κατέχει μεγάλη σωματική δύναμη και αντοχή από χτυπήματα.
 Σάρα Βόουελ (Νικίτα Γεωρβασάκη Ηλιοπούλου στη μεταγλώττιση) στο ρόλο της Βιολέτα Παρ. Η κόρη της οικογένειας, η οποία έχει τη δυνατότητα να δημιουργεί δυναμικά πεδία και να γίνεται  αόρατη για περιορισμένα χρονικά διαστήματα.
 Χακ Μίλνερ (Γιάννης Χασιώτης στη μεταγλώττιση) στο ρόλο του Ντάσιελ Ρόμπερτ Παρ. Ο πρώτος άτακτος γιος της οικογένειας που έχει υπεράνθρωπη ταχύτητα. Την φωνή στον χαρακτήρα της πρώτης ταινίας είχε δώσει ο Σπένσερ Φοξ.
 Σάμιουελ Λ. Τζάκσον (Νέστορας Κοψιδάς στη μεταγλώττιση) στο ρόλο του Λούσιους Μπεστ/Ψύχτρα. Ο καλύτερος φίλος του Μπομπ, ο οποίος έχει την ικανότητα να σχηματίζει πάγο από την υγρασία.
 Μπραντ Μπερντ (Ηλίας Ζερβός στη μεταγλώττιση) στο ρόλο της Έντνα Μοντ. Σχεδιάστρια μόδας για Σούπερ Ήρωες, αλλά και μια πολύ στενή φίλή με την οικογένεια Παρ.
Κάθριν Κίνερ (Γιώτα Μηλίτση στη μεταγλώττιση) στο ρόλο της Έβελυν Ντέβορ
Ίλαϊ Φουσίλ και Νικ Μπερντ στο ρόλο του Τζακ-Τζακ Παρ
Μπομπ Όντενκιρκ (Νίκος Παπαδόπουλος στη μεταγλώττιση) στο ρόλο του Γουίνστον Ντέβορ
Τζόναθαν Μπανκς (Ντίνος Σούτης στη μεταγλώττιση) στο ρόλο του Ρικ Ντίκερ. Την φωνή στον χαρακτήρα της πρώτης ταινίας είχε δώσει ο Μπαντ Λάκι.
Τζον Ρατζενμπέργκερ (Γιάννης Στεφόπουλος στη μεταγλώττιση) στο ρόλο του Υπονομευτή
Ιζαμπέλα Ροσελίνι (Λίλα Μουτσοπούλου στη μεταγλώττιση) στο ρόλο της Πρέσβειρας
Μάικλ Μπερντ (Γιώργος Ματαράγκας στη μεταγλώττιση) στο ρόλο του Τόνι Ράιντιντζερ
Σοφία Μπους (Στεφανία Φιλιάδη στη μεταγλώττιση) στο ρόλο της Βόιντ
Φιλ Λαμάρ (Ντίνος Σούτης στη μεταγλώττιση) στο ρόλο του Κράσαουερ
Φιλ Λαμάρ (Κώστας Φιλίππογλου στη μεταγλώττιση) στο ρόλο του Ηλεκτρίξ
Πολ Έιντινγκ (Γιάννης Στεφόπουλος στη μεταγλώττιση) στο ρόλο του Ρήφλαξ

Παραπομπές

Ταινίες κινουμένων σχεδίων
Περιπετειώδεις ταινίες
Ταινίες του 2018
Αμερικανικές ταινίες
Αγγλόφωνες ταινίες
Κωμικές ταινίες κινουμένων σχεδίων
Αμερικανικές περιπετειώδεις ταινίες
Αμερικανικές 3D ταινίες
Μίρα Σορβίνο

Η Μίρα Σορβίνο (Mira Sorvino, 28 Σεπτεμβρίου 1967) είναι Αμερικανίδα ηθοποιός.

Βιογραφία
Γεννήθηκε το 1967 στη Νέα Υόρκη και είναι κόρη του ηθοποιού ιταλικής καταγωγής, Πολ Σορβίνο.

Το 1995 έπαιξε στην ταινία Ακαταμάχητη Αφροδίτη του Γούντι Άλεν και κέρδισε Όσκαρ και Χρυσή Σφαίρα Β' Γυναικείου Ρόλου, ενώ προτάθηκε για SAG και BAFTA. Στη συνέχεια, έπαιξε σε ταινίες όπως το Mimic του Γκιγιέρμο Ντελ Τόρο και το Romy and Michele's High School Reunion.

Στην τηλεόραση έχει εμφανιστεί σε σειρές όπως Will & Grace και House M.D..

Από το 1996 ως το 1998 είχε σχέση με τον Κουέντιν Ταραντίνο και από το 2004 είναι παντρεμένη με τον ηθοποιό Κρίστοφερ Μπάκους.

Παραπομπές

Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Βραβευμένες με Όσκαρ Β' Γυναικείου Ρόλου
Βραβευμένες με Χρυσή Σφαίρα Β΄ Γυναικείου Ρόλου
Ιταλοαμερικανοί
Ντασογκούζ

Το Ντασογκούζ (ρωσικά: Дашогу́з, περίπου "πηγή πέτρας" στα τουρκμενικά), πρώην γνωστό ως Τασαούζ (μέχρι το 1992, ρωσικά: Ташау́з) και Ντασχοβούζ (1992-1999, ρωσικά: Дашхову́з), είναι μια πόλη στο βόρειο Τουρκμενιστάν και πρωτεύουσα της επαρχίας Ντασογκούζ. Τα σύνορα με το Ουζμπεκιστάν είναι περίπου 10 χιλιόμετρα μακριά.

Γεωγραφία 
Βρίσκεται σε γεωγραφικό πλάτος 41.833° βόρεια, γεωγραφικό μήκος 59.9667° ανατολικά, και βρίσκεται σε υψόμετρο 88 μέτρων. Απέχει περίπου 767 χιλιόμετρα από το Νούκους στο Ουζμπεκιστάν και 460 χλμ. από το Ασγκαμπάτ. Στην κοντινή λίμνη Σαρικαμίς υπάρχουν 65 διαφορετικές ποικιλίες ψαριού.

Κλίμα 
Το Ντασογκούζ έχει ένα κρύο ερημικό κλίμα (τύπος BWk, σύμφωνα με την κλιματική ταξινόμηση Κέππεν), με ζεστά καλοκαίρια. Οι χειμώνες είναι σχετικά μικροί, αλλά αρκετά κρύοι. Η βροχόπτωση είναι σπάνια καθ΄όλη τη διάρκεια του έτους, με μέσο όρο 100 χιλιοστόμετρων.

Δημογραφικά στοιχεία 
Ο πληθυσμός του Ντασογκούζ είναι 275.278 κάτοικοι, σύμφωνα με την εκτίμηση απογραφής του 2012. Είναι κατά κύριο λόγο Τουρκμένοι και Ουζμπέκοι, με μικρότερους αριθμούς Ρώσων, Κορεατών, Καρακαλπάκων και Τάταρων. Ένας μεγάλος αριθμός βίαια εκτοπισμένων από τον πρώην Ισόβιο Πρόεδρο Σαπαρμουράτ Νιγιαζόφ έχουν επανεγκατασταθεί σε περιοχές κοντά στην πόλη.

Ιστορία 
Νωρίς στην ιστορία της, ήταν μια δημοφιλής στάση στο Δρόμο του Μεταξιού επειδή είχε μια πηγή, εξ ου και το όνομά της. Ιδρύθηκε ως φρούριο με το όνομα Τασαούζ στις αρχές του 19ου αιώνα από τους Ρώσους. Μετά την ανεξαρτησία, το όνομα άλλαξε στην τουρκμενική μορφή Ντασχοβούζ το 1992 και μετονομάστηκε σε Ντασογκούζ με εντολή του προέδρου Νιγιαζόφ το 1999. Η σύγχρονη πόλη είναι Σοβιετικού τύπου με πολλά μνημεία και μουσεία που λειτουργούν ως τοπικά διοικητικά και πολιτιστικά κέντρα και ως σιδηροδρομική διασταύρωση.

Μεταφορές 
Το αεροδρόμιο Ντασογκούζ παρέχει σύνδεση με τα αεροδρόμια Ασγκαμπάτ, Μαρί, Τουρκμεναμπάτ, Μπαλκαναμπάτ, Τουρκμένμπασι με την Turkmenistan Airlines.

Διάφορα 
Το Ντασογκούζ είναι η κύρια πύλη τουριστών που επισκέπτονται το Μνημείο Παγκόσμιας Κληρονομιάς της Ουνέσκο Κόνια-Ουργκέντς. Μερικά από τα κύρια γεωργικά προϊόντα της περιοχής είναι το βαμβάκι και η γιούτα, τα οποία μπορούν να καλλιεργηθούν λόγω της εγγύτητας της πόλης με τον ποταμό Άμου Ντάρια. Είναι επίσης η έδρα του ποδοσφαιρικού συλλόγου Τουράν Ντασογκούζ.

Στις 5 Σεπτεμβρίου 1998, ένας μετεωρίτης H5 βάρους περίπου 7 κιλών έπεσε στο Ντασογκούζ.

Αξιοσημείωτα άτομα 
 Κακάγιεφ Γιακσιγκέλντι (1959-) - πολιτικός και υπουργός πετρελαίου

Αθλητισμός 
Η πόλη διαθέτει 2 γήπεδα: το στάδιο Σπορτ Τοπλούμι και το στάδιο Γκαρασιζλίκ.

Παραπομπές 

Πόλεις του Τουρκμενιστάν
Γιόλοτεν

Το Γιόλοτεν (ρωσικά: Ёлoтен,τουρκμενικά: یوْلؤتن, Ýolöten) είναι μια πόλη και πρωτεύουσα της ομώνυμης επαρχίας στη περιφέρεια Μάρι του Τουρκμενιστάν. Η πόλη βρίσκεται στο δέλτα του ποταμού Μουργκάμπ, 55 χιλιόμετρα νοτιοανατολικά του Μάρι στο Τουρκμενιστάν. Το Γιόλοτεν βρίσκεται στη σιδηροδρομική γραμμή Μαρί-Σερχεταμπάτ. Το 1989 η πόλη είχε πληθυσμό 18.644 κατοίκων, με συνολικά περίπου 35.000 κατοίκους στην πόλη και τις γύρω περιοχές.Η εκτίμηση για το 2009 είναι 37.500 κάτοικοι. Το καθεστώς πόλης δόθηκε το 1939.

Οικονομία

Από οικονομικής απόψεως είναι μια σημαντική πόλη στις βιομηχανίες πετρελαίου και φυσικού αερίου με πετρελαϊκά πεδία, όπως το πεδίο Νότιο Γιόλοτεν. Μια μελέτη της βρετανικής εταιρείας Gaffney, Cline & Associates αποκάλυψε ότι το πεδίο Νότιο Γιόλοτεν-Οσμάν, που βρίσκεται νότια της πόλης, κατατάσσεται μεταξύ των πέντε μεγαλύτερων στον κόσμο, με πιθανά αποθέματα από 4 έως 14 τρισεκατομμύρια κυβικά μέτρα φυσικού αερίου.

Το αργό πετρέλαιο που παράγεται στο Γιόλοτεν μεταφέρεται στο διυλιστήριο πετρελαίου Σεϋντί. Το πρώτο εξάμηνο του 2006 το διυλιστήριο πετρελαίου Σεϋντί παρήγαγε 446 χιλιάδες τόνους πετρελαϊκών προϊόντων. 

Το γειτονικό Ιράν είναι σημαντικός εισαγωγέας του Τουρκμενικού αερίου που εξάγεται από την επαρχία Γιόλοτεν. Περίπου 10 δισεκατομμύρια κυβικά μέτρα φυσικού αερίου θα εξάγονται στο Ιράν ετησίως από το πεδίο φυσικού αερίου Γιόλοτεν στο μέλλον λόγω συμφωνίας του 2009 μεταξύ των κυβερνήσεων του Ιράν και του Τουρκμενιστάν με τη συμμετοχή ατόμων όπως ο Γκολάμ Χοσέιν Νοζαρί, υπουργός πετρελαίου του Ιράν και Τουρκμένος Αναπληρωτής Πρωθυπουργός, Τατσμπερντί Ταγκίεφ.

Στην περιοχή γύρω από την πόλη, η καλλιέργεια βαμβακιού και η εκτροφή βοοειδών είναι επίσης αξιοσημείωτες. Υπάρχει επίσης ένα Ινστιτούτο Ερευνών για την εκτροφή φυτών και την παραγωγή σπόρων λεπτού βαμβακιού.

Στην πόλη του Γιόλοτεν υπάρχει ένα μνημείο το οποίο φέρει τα γράμματα του ονόματος της πόλης σε επιμέρους πίνακες σε καφέ και ανοιχτή πορτοκαλί σκιά με ένα εικονογραφημένο υπόβαθρο. Οι δρόμοι του Γιόλοτεν είναι γεμάτοι με δέντρα, και ο κεντρικός δρόμος του είναι μια λεωφόρος, με δύο σειρές δέντρων γύρω από τη λεωφόρο. Υπάρχει επίσης υδροηλεκτρικό φράγμα στην περιοχή.

Παραπομπές

Εξωτερικοί σύνδεσμοι
Seydi Oil Refinery
Flickr images
The Yoloten letter feature
Πόλεις του Τουρκμενιστάν
Γιούγκερμαν (βιβλίο)

Το Γιούγκερμαν είναι το τρίτο ψυχογραφικό μυθιστόρημα που έγραψε ο Καραγάτσης και ανήκει στην Κλασική Πεζογραφία. Αποτελεί μέρος της Τριλογίας με τίτλο "Εγκλιματισμός Κάτω Από το Φοίβο" η οποία συμπληρώνεται από τον "Συνταγματάρχης Λιάπκιν (βιβλίο) (1933)" και τη "Μεγάλη Χίμαιρα" (1936) και εκδόθηκε για πρώτη φορά το 1938.

Πλοκή
Στο μυθιστόρημα Γιούγκερμαν (1938), ο Καραγάτσης διηγείται την άφιξη στον Πειραιά του Βασίλη Κάρλοβιτς Σωρίνεν, κόμη φὸν Ρόττενπουργκ τσοὺ Γιούγκερμαν, που ήταν Φινλανδός Ίλαρχος της Λευκής Φρουράς του τσάρου, έχοντας στην πλάτη του φόνο, κλοπή, μια γυναίκα που τη μοιραζόταν μ’ έναν Ανθυπολοχαγό, δαιμόνιος και αδίστακτος, μπαίνει βαθιά στον υπόκοσμο (ναρκωτικά, πορνεία, απατεωνιές), γλεντώντας και πίνοντας μέχρι ορίων, ανέρχεται κοινωνικά και αποκτά σημαντική διοικητική θέση στην Τράπεζα και μαζί με την κοινωνική άνοδο, πλούτο και γόητρο.

Κριτική
Ο Καραγάτσης μέσα από το Συνταγματάρχης Λιάπκιν (βιβλίο) και τον Γιούγκερμαν πραγματεύεται την οπτική των Ρώσων εμιγκρέδων, την Μπολσεβικική επανάσταση και τον αντίκτυπο της, στην Ελλάδα του ΄30. Ο Καραγάτσης δεν ωραιοποιεί τις καταστάσεις αλλά καταγράφει μέσα από τον Γιούγκερμαν τις απόψεις του, σχετικά με τον Κομμουνισμό. Μέσα από τον πρωταγωνιστή, αναδεικνύει την κομμουνιστική βία και τρομοκρατία της Ρωσικής Επανάστασης στεκόμενος όμως επικριτικά και στο Τσαρικό καθεστώς. Παρουσιάζει τους κομμουνιστές ως κοινωνικούς ταραξίες και όχι ως φορείς ενός ταξικού αγώνα με αιτήματα και διεκδικήσεις.

Το βιβλίο γυρίστηκε τηλεοπτική σειρά για πρώτη φορά, το 1976 με τίτλο Γιούγκερμαν με πρωταγωνιστή τον Αλέκο Αλεξανδράκη.

Παραπομπές

Πεζογραφία
Μυθιστορήματα του Μ. Καραγάτση
Χρήση Ελληνικών γραμμάτων στα μαθηματικά, την επιστήμη και την μηχανική

Ελληνικά γράμματα χρησιμοποιούνται στα μαθηματικά, την επιστήμη, τη μηχανική, και άλλες περιοχές όπου μαθηματική σημειογραφία χρησιμοποιείται ως σύμβολο για σταθερές, ειδικές λειτουργίες, και επίσης συμβατικά για μεταβλητές που αντιπροσωπεύουν ορισμένες ποσότητες. Σε αυτά τα πλαίσια, τα κεφαλαία και τα μικρά γράμματα αντιπροσωπεύουν διακριτές και μη συνδεδεμένες ιδέες. Τα ελληνικά γράμματα τα οποία έχουν την ίδια μορφή με λατινικά γράμματα χρησιμοποιούνται σπάνια: κεφάλαιο Α, Β, Ε, Ζ, Η, Ι, Κ, Μ, Ν, Ο, Ρ, Τ, Υ, Χ. Μικρό, ι, ο και υ , επίση, χρησιμοποιούνται σπάνια, δεδομένου ότι μοιάζουν πολύ με τα λατινικά γράμματα i, o και u. Μερικές φορές παραλλαγές συτην γραμματοσειρά των ελληνικών γραμμάτων χρησιμοποιούνται ως διακριτά σύμβολα στα μαθηματικά, ιδίως για τα ε/ϵ και π/ϖ. Το αρχαϊκό γράμμα δίγαμμα (Ϝ/ϝ/ϛ) μερικές φορές χρησιμοποιείται.

Το σχήμα ονομασίας Μπάιερ για τα αστέρια χρησιμοποιεί συνήθως το πρώτο ελληνικό γράμμα, α, για το λαμπρότερο αστέρι σε κάθε αστερισμό και περνά μέσα από το αλφάβητο πριν μεταβεί στα λατινικά γράμματα.

Τυπογραφία 
Οι ελληνικές μορφές γραμμάτων που χρησιμοποιούνται στα μαθηματικά είναι συχνά διαφορετικές από αυτές που χρησιμοποιούνται στο κείμενο στην ελληνική γλώσσα: έχουν σχεδιαστεί για να χρησιμοποιούνται μεμονωμένα, δεν συνδέονται με άλλα γράμματα και ορισμένες χρησιμοποιούν παραλλακτικές μορφές που δεν χρησιμοποιούνται κανονικά στην τρέχουσα ελληνική τυπογραφία. 

Η μορφή γραμματοσειράς OpenType έχει την ετικέτα "mgrk" "Mathematical Greek" για να προσδιορίσει μια γλυφή που αντιπροσωπεύει ένα ελληνικό γράμμα που θα χρησιμοποιηθεί σε μαθηματικά (σε αντίθεση με την ελληνική γλώσσα) περιβάλλοντα. 

Μαθηματικός συμβολισμός
Νεφέλωμα της Μερόπης

To Νεφέλωμα της Μερόπης, γνωστό και ως NGC 1435 ή και Νεφέλωμα του Τέμπελ, είναι ένα διάχυτο νεφέλωμα ανάκλασης στο αστρικό σμήνος Πλειάδες. Περιβάλλει τον 4ου μεγέθους αστέρα Μερόπη, το φως του οποίου ανακλά. Ανακαλύφθηκε στις 19 Οκτωβρίου 1859 από τον Γερμανό αστρονόμο Βίλχελμ Τέμπελ. Ο Τζον Χέρσελ το περιέγραψε στον Νέο γενικό αστρονομικό κατάλογο (NGC) ως ένα πολύ αμυδρό νεφέλωμα, με τη γωνιακή διάμετρο της πανσελήνου.

Το Νεφέλωμα της Μερόπης έχει επιφανειακό φαινόμενο μέγεθος 13 στην κεντρική περιοχή του και εξασθενεί γρήγορα κατά έναν παράγοντα περίπου 15, ώστε το μεγαλύτερο μέρος του να έχει επιφανειακό φαινόμενο μέγεθος αμυδρότερο του 16. Περιέχει έναν φωτεινό κόμβο, γνωστό ως IC 349 («Νεφέλωμα του Μπάρναρντ της Μερόπης»), περίπου 30 δευτερόλεπτα της μοίρας σε γωνιακή διάμετρο, κοντά στη Μερόπη. Το γαλαζωπό χρώμα του NGC 1435 οφείλεται στη λεπτή σκόνη άνθρακα που αυτό περιέχει. Παρότι η παραδοσιακή άποψη είναι ότι αποτελεί υπόλειμμα του νεφελώματος από το οποίο σχηματίσθηκε το νεαρό ακόμα σμήνος των Πλειάδων, φαίνεται πλέον πιθανότερο να αποτελεί μία τυχαία συνάντηση με το σμήνος.

Παραπομπές

Εξωτερικοί σύνδεσμοι
 Το Νεφέλωμα στην «Astronomy Picture of the Day», 1 Μαρτίου 1999
 Σελίδα στον ιστότοπο των SEDS

Μεροπης
1435
Νεφελωμα Μεροπης
Νεφελωμα Μεροπης
Όθων Α΄ του Βρανδεμβούργου

Ο Όθων Α΄. γερμ. Otto I (π. 1128 - 8 Ιουλίου 1184) από τον Οίκο των Ασκάνια ήταν μάργραβος του Βρανδεμβούργου (1170-1184).

Βιογραφία
Ήταν ο πρωτότοκος γιος του Αλβέρτου η Άρκτος, μαργράβου του Βρανδεμβούργου και της Σοφίας των Φόρμπαχ, κόρης του Χέρμαν Α΄ κόμη του Βίντσενμπουρκ.

Το 1184 απεβίωσε σε ηλικία 56 ετών και τάφηκε στο αββαείο του Λέχνιν. Τον διαδέχθηκαν οι γιοί του Όθων Β΄ και Αλβέρτος Β΄.

Οικογένεια
Νυμφεύτηκε το 1148 την Ιουδήθ των Πιάστ, κόρη του Μπολεσλάβ Γ΄ του Στραβόστομου, δούκα της Πολωνίας και είχε τέκνα:
 Όθων Β΄ μετά το 1147-1205, μάργραβος του Βρανδεμβούργου.
 Ερρίκος, κόμης του Γκάρντελεγκεν.

Το 1171/75 απεβώσε η Ιουδήθ και ο Όθων Α΄ έκανε δεύτερο γάμο το 1176 με την Άντα, κόρη του Φλόρις Γ΄ κόμη της Ολλανδίας και είχε τέκνο: 
 Αλβέρτος Β΄ π. 1177-1220, μάργραβος του Βρανδεμβούργου.

Πηγές
 Antwerpe, Heinrici de (1888). "Can. Brandenburg., Tractatus de urbe Brandenburg" (in German). Online edition by Tilo Köhn.
 George, Richard (1900). Hie gut Brandenburg alleweg! Geschichts- und Kulturbilder aus der Vergangenheit der Mark und aus Alt-Berlin bis zum Tode des Großen Kurfürsten (in German). Berlin: Verlag von W. Pauli's Nachf.
 Otto von Heinemann (1887), "Otto I. (Markgraf von Brandenburg)", Allgemeine Deutsche Biographie (ADB) (in German), 24, Leipzig: Duncker & Humblot, pp. 658–659
 Partenheimer, Lutz (2003). Albrecht der Bär (in German). Cologne: Böhlau Verlag. ISBN 3-412-16302-3.

Παραπομπές 

Οίκος των Ασκάνια
Όθων Δ΄ του Βρανδεμβούργου-Στένταλ

Ο Όθων Δ΄ με το βέλος, γερμ. Otto IV mit dem Pfeil (π. 1238 - 27 Νοεμβρίου 1308/09) από τον Οίκο των Ασκάνια ήταν μαργράβος του Βρανδεμβούργου-Στένταλ, πρώτα με τον μεγαλύτερο αδελφό του (1266-1281) και μετά μόνος του (1281-1308/09).

Βιογραφία
Ήταν ο δευτερότοκος γιος του Ιωάννη Α΄, μαργράβου του Βρανδεμβούργου και της Σοφίας των Έστριντσεν, κόρης του Βάλντεμαρ Β΄ της Δανίας.

Το 1308/09 απεβίωσε σε ηλικία 70/71 ετών, άτεκνος. Τον διαδέχθηκε ο ανιψιός του Βάλντεμαρ.

Οικογένεια
Νυμφεύτηκε πρώτα τη Χάιλβιγκ, κόρη του Ιωάννη Α΄, κόμη του Χόλσταϊν-Κιέλου, η οποία έζησε ως το 1305.

Το 1308 ο Όθων Δ΄ έκανε δεύτερο γάμο με τη Γιούττα, κόρη του Μπέρτολντ Η΄, κόμη του Χέννεμπεργκ. Δεν απέκτησε απογόνους από τους γάμους του.

Πηγές
 Felix Escher (1999), "Otto IV.", Neue Deutsche Biographie (NDB) (in German), 19, Berlin: Duncker & Humblot, p. 677

Παραπομπές 

Οίκος των Ασκάνια
Όθων του Μπάλενστετ

Ο Όθων, γερμ. Otto (περ. 1070 - 9 Φεβρουαρίου 1123) από τον Οίκο των Ασκάνια ήταν κόμης του Μπάλενστετ.

Βιογραφία
Ήταν ο πρωτότοκος γιος του Αδαλβέρτου Β΄ κόμη του Μπάλενστετ και της Αδελαΐδας των Βαϊμάρης, κόρης του Όθωνα Α΄ μαργράβου του Μάισσεν.

Το 1123 απεβίωσε σε ηλικία 53 ετών.

Οικογένεια
Νυμφεύτηκε πριν το 1095 την Αϊλίκα των Μπίλουνγκ, κόρη του Μάγκνους, δούκα της Σαξονίας και είχε τέκνα:
 Αλβέρτος η Άρκτος 1100-1170, μαργράβος του Βρανδεμβούργου και δούκας της Σαξονίας
 Αδελαΐδα απεβ. 1139, παντρεύτηκε πρώτα τον Ερρίκο Δ΄, κόμη του Στάντε και μετά τον Βέρνερ, κόμη του Όστερμπουργκ

Πηγές
 Fuhrmann, Horst (1995). Germany in the High Middle Ages: C.1050-1200. Translated by Reuter, Timothy. Cambridge University Press.
 Loud, Graham A.; Schenk, Jochen, eds. (2017). The Origins of the German Principalities, 1100-1350: Essays by German Historians. Routledge.

Παραπομπές 

Οίκος των Ασκάνια
Gromee

Ο Αντρεζέι Γκρομάλα (γ. 14 Δεκεμβρίου 1978 στην Κρακοβία), γνωστός με το ψευδόνυμο Gromee, είναι Πολωνός DJ, παραγωγός ηχογραφήσεων, ρεμίξερ και ιδιοκτήτης της Kingztown Music. Το 2016 υπέγραψε συμβόλαιο με τη Sony Music. Στα Eska Music Awards 2017 κέρδισε το βραβείο του καλύτερου DJ/Παραγωγού.

Κέρδισε τον εθνικό τελικό της Πολωνίας για τη Eurovision 2018. Μαζί με τον Σουηδό τραγουδιστή Λούκας Μέιγιερ, εκπροσώπησε τη χώρα του στη Eurovision 2018 στη Λισαβόνα με το τραγούδι "Light Me Up". Το τραγούδι απέτυχε να προκριθεί στον μεγάλο τελικό.

Δισκογραφία

Άλμπουμ

Σίνγκλς

Ως κύριος καλλιτέχνης

Παραπομπές

Συμμετέχοντες στο διαγωνισμό τραγουδιού Eurovision με την Πολωνία
Διαγωνισμός Τραγουδιού Eurovision 2018
Συμμετέχοντες στη Eurovision
Πολωνοί τραγουδιστές
Έλλη Καρόζη

Η Έλλη Καρόζη είναι Ελληνίδα πρώην πρωταθλήτρια της καλαθοσφαίρισης η πρώτη που έπαιξε σε ξένο σύλλογο.

Ξεκίνησε την καριέρα της στον Παναθηναϊκό αγωνιζόμενη στα τοπικά πρωταθλήματα κέντρου, την εποχή εκείνη δεν υπήρχε ακόμα Εθνικό πρωτάθλημα. Από τον Παναθηναϊκό το 1954 πήγε στην Βραζιλιάνικη Φλουμινένσε του Ρίο ντε Τζανέιρο και αγωνίστηκε εκεί έως το 1956, σύμφωνα με τον ελληνικό τύπο στην Βραζιλία είχε το παρατσούκλι "η βόμβα του ελληνικού μπάσκετ". Επιστρέφοντας στην Ελλάδα το 1957 έπαιξε για τον Α.Ο. Αμπελοκήπων.

Με την Εθνική Ελλάδος ήταν στην αποστολή και στον πάγκο της αλλά δεν αγωνίστηκε στον πρώτο αγώνα στην ιστορία της στις 15 Απριλίου 1958, στην νίκη επί του Λιβάνου με 68-32. Συμμετείχε την επόμενη ημέρα στο αγώνα Μεικτή Αθηνών- Μεικτή Βηρυτού, που στην ουσία ήταν οι ίδιες ομάδες με τον αγώνα των Εθνικών ομάδων όπου αγωνίστηκε στα τελευταία λεπτά και δεν σημείωσε πόντους.

Παραπομπές 

Ελληνίδες αθλήτριες της καλαθοσφαίρισης
Καλαθοσφαιρίστριες Αμπελοκήπων
Καλαθοσφαιρίστριες ΠΑΟ
Καλαθοσφαιριστές βραζιλιάνικων συλλόγων
Καλαθοσφαιρίστριες Εθνικής Ελλάδας
Αλπική χιονοδρομία στους Χειμερινούς Ολυμπιακούς Αγώνες 2018

Τα αγωνίσματα του αλπικού σκι στους Χειμερινούς Ολυμπιακούς Αγώνες του 2018 , πραγματοποιήθηκαν από τις 12 έως τις 24 Φεβρουαρίου στο Αλπικό Κέντρο Γιονπιόν (σλάλομ και γιγαντιαίο σλάλομ),  στο Αθλητικό Πάρκο Αλπένσια της Πιόνγκτσανγκ και στο Αλπικό Κέντρο Γιονσόν  (αγώνες ταχύτητας) στην Νότια Κορέα.

Τον Ιούνιο του 2015, η Διεθνής Ολυμπιακή Επιτροπή ενέκρινε την προσθήκη ενός μικτού αγωνίσματος, με συμμετοχή τόσο αντρών όσο και γυναικών, ανεβάζοντας το σύνολο των μεταλλίων στο αλπικό σκι στα έντεκα.

Πρόγραμμα των αγώνων 

 Σημειώσεις
 Η Κατάβαση ανδρών αναβλήθηκε (ισχυροί άνεμοι) από τις 11 έως τις 15 Φεβρουαρίου.
 Το γιγαντιαίο σλάλομ των γυναικών αναβλήθηκε (ισχυροί άνεμοι) από τις 12 έως τις 15 Φεβρουαρίου.
 Το σλάλομ γυναικών αναβλήθηκε (ισχυροί άνεμοι) από τις 14 έως τις 16 Φεβρουαρίου.
 Το super-G των ανδρών αναβλήθηκε (λόγω διαφωνίας) από τις 15 έως τις 16 Φεβρουαρίου.
 Το σύνθετο γυναικών μεταφέρθηκε κατά 24 ώρες νωρίτερα (λόγω προγραμματισμένων ισχυρών ανέμων) από τις 23 στις 22 Φεβρουαρίου.

Πίνακας μεταλλίων

Αποτελέσματα

Αποτελέσματα

Αγωνίσματα ανδρών

Αγωνίσματα γυναικών

Ομαδικό αγώνισμα

Συμμετέχουσες χώρες 
Συνολικά 322 αθλητές από 80 χώρες (συμπεριλαμβανομένων και των οριζόμενων από την ΔΟΕ Ολυμπιακών Αθλητών από τη Ρωσία) έλαβαν μέρος (οι αριθμοί των αθλητών παρουσιάζονται σε παρενθέσεις).

  (2)
  (3)
  (2)
  (1)
  (3)
  (22)
  (1)
  (2)
  (4)
  (1)
  (2)
  (1)
  (3)
  (14)
  (3)
  (2)
  (1)
  (10)
  (1)
  (9)
  (2)
  (1)
  (1)
  (2)
  (2)
  (22)
  (2)
  (14)
  (4)
  (2)
  (1)
  (4)
  (2)
  (2)
  (2)
  (1)
  (20)
  (4)
  (2)
  (1)
  (1)
  (1)
  (2)
  (2)
  (2)
  (2)
  (1)
  (1)
  (1)
  (1)
  (1)
  (2)
  (1)
  (2)
  (2)
  (1)
  (3)
  (3)
  (11)
  (5)
  (1)
  (1)
  (3)
  (1)
  (1)
  (2)
  (1)
  (3)
  (7)
  (11)
  (1)
  (4)
  (2)
  (10)
  (22)
  (2)
  (2)
  (2)
  (22)
  (1)

Αναφορές 

Αθλήματα Χειμερινών Ολυμπιακών Αγώνων 2018
2018
Φρειδερίκος του Άνχαλτ-Ντέσαου

Ο Φρειδερίκος, γερμ. Friedrich (27 Δεκεμβρίου 1769 - 27 Μαΐου 1814) από τον Οίκο των Ασκάνια ήταν διάδοχος του Άνχαλτ-Ντέσαου.

Βιογραφία
Ήταν ο μόνος (νόμιμος) γιος του Λεοπόλδου Γ΄, δούκα του Άνχαλτ-Ντέσαου και της Λουίζας των Χοεντσόλερν, κόρης του Φρειδερίκου Ερρίκου, μαργράβου του Βρανδεμβούργου-Σβετ.

Το 1814 απεβίωσε στο Ντέσαου του Άνχαλτ σε ηλικία 45 ετών και τον διαδέχθηκε ο πρωτότοκος γιος του Λεοπόλδος Δ΄.

Οικογένεια
Νυμφεύτηκε το 1792 την Αμαλία, κόρη του Φρειδερίκου Ε΄, λαντγράβου της Έσσης-Χόμπουργκ και είχε τέκνα:
 Αυγούστα 1793-1854, παντρεύτηκε τον Φρειδερίκο-Γκύντερ, πρίγκιπα του Σβάρτσμπουργκ-Ρούντολστατ.
 Λεοπόλδος Δ΄ 1794-1871, δούκας του Άνχαλτ.
 Γεώργιος-Βερνάρδος 1796-1865, πρίγκιπας του Άνχαλτ-Ντέσαου.
 Λουίζα 1798-1858, κωφή, παντρεύτηκε τον θείο της Γουσταύο, λαντγράβο της Έσσης-Χόμπουργκ.
 Φρειδερίκος-Αύγουστος 1799-1864, πρίγκιπας του Άνχαλτ-Ντέσαου.
 Γουλιέλμος-Βάλντεμαρ 1807-1864, νυμφεύτηκε μοργανατικά την Αιμιλία-Κλάουσνιτσερ, στην οποία δόθηκε ο τίτλος της κυρίας φον Στόλτσενμπεργκ.
 Παύλος Χριστιανός 1797, απεβίωσε σε βρεφική ηλικία.

Πηγές
 Marek, Miroslav. "Complete Genealogy of the House of Ascania". Genealogy.EU.

Παραπομπές

Οίκος των Ασκάνια
Μαυροβούνιοι

{{Infobox ethnic group
|group = ΜαυροβούνιοιЦрногорциCrnogorci
|image = 
|total=  550.000
|popplace   =  278,865|region2=
|pop2=100.000 (2014)
|ref2=
|region3=
|pop3=40.000 (2014)
|ref3=
|region4=
|pop4=38.527 (2011)
|ref4=
|region5=
|pop5=30.000 (2001)
|ref5=
|region6=
|pop6=25–30.000
|ref6=
|region7=
|pop7=12.000 (2001)
|ref7=
|region9=
|pop9=10.071 (1991)
|ref9=
|region10=
|pop10=7.000 (2015)
|ref10=
|region11=
|pop11=4.517 (2011)
|ref11=
|region12 = 
|pop12 = 2.970 (2011)
|ref12 = 
|region13 = 
|pop13 = 2.686 (2002)
|ref13 =
|region14 = 
|pop14 = 2.667 (2002)
|ref14 = 
|region15 = 
|pop15 = 1.171 (2006)
|ref15 = 
|region16   = 
|pop16      = 366 (2011) 
|ref16 = 
|langs      = Μαυροβουνιακά / Σερβικά
|rels       = Κυρίως Χριστιανοί Ορθόδοξοι (Ορθόδοξη Εκκλησία Μαυροβουνίου, Ιερά Μητρόπολις Μαυροβουνίου και Παραθαλασσίας), με Καθολική και Μουσουλμανική μειονότητα
|related    = Άλλοι Νότιοι Σλάβοι
|footnotes=Ο συνολικός αριθμός είναι απλώς το άθροισμα όλων των αναφερόμενων πληθυσμών.
}}

Οι Μαυροβούνιοι' (μαυροβουνιακά/ σερβικά: Црногорци/Crnogorci'',  ή ), κυριολεκτικά "Άνθρωποι του Μαύρου Όρους", είναι φυλετική ομάδα που προέρχεται από το Μαυροβούνιο. Υπάρχουν Μαυροβούνιοι που θεωρούν τους εαυτούς τους ξεχωριστό έθνος. Ορισμένες φορές ωστόσο θεωρούνται Σέρβοι. Υπάρχει ένα ζήτημα σχετικά με την εθνική και τη γλωσσική ταυτότητά τους.

Κοινότητες Μαυροβούνιων υπάρχουν στη Βοσνία-Ερζεγοβίνη, στην Κροατία, στη Βόρεια Μακεδονία, στη Σερβία, στην Τουρκία, στις Ηνωμένες Πολιτείες, στην Αργεντινή, στη Γερμανία, στο Λουξεμβούργο, στη Χιλή, στον Καναδά και στην Αυστραλία.

Παραπομπές

Επιπλέον ανάγνωση

Εξωτερικοί σύνδεσμοι

 Matica crnogorska (official pages) 
 Montenegrin Academy of Sciences and Arts (official pages)
 The Montenegrin Association of America
 Špiro Kulišić: O Etnogenezi Crnogoraca (On Ethnogenesis of Montenegrins) (in Montenegrin)
  Ethnic Origin of Montenegrins by Nikola Vukčević, 1981 (pdf)
 Article about Montenegrin tribes (in montenegrin language)
Ακαδημία Επιστημών και Τεχνών της Σερβικής Δημοκρατίας της Βοσνίας

Η Ακαδημία Επιστημών και Τεχνών της Σερβικής Δημοκρατίας της Βοσνίας (, АНУРС, βοσνιακά και κροατικά: Akademija nauka i umjetnosti Republike Srpske, ANURS) είναι το ανώτατο αντιπροσωπευτικό όργανο της επιστήμης και της τέχνης της Σερβικής Δημοκρατίας της Βοσνίας που ιδρύθηκε το 1996. Διαθέτει τέσσερα τμήματα: Τμήμα Κοινωνικών Επιστημών, Τμήμα Λογοτεχνίας και Τεχνών, Τμήμα Φυσικών, Μαθηματικών και Τεχνικών Επιστημών και Τμήμα Ιατρικών Επιστημών. Εδρεύει στη Μπάνια Λούκα.

Μέλη 
Εμίρ Κουστούριτσα
 Μίλαν Βάζιτς
 Σβετοζάρ Κόλιεβιτς

Κατάλογος προέδρων

Δείτε επίσης 
Ακαδημία Επιστημών και Τεχνών της Βοσνίας και Ερζεγοβίνης
Σερβική Ακαδημία Επιστημών και Τεχνών
Ακαδημία Επιστημών και Τεχνών της Βοϊβοντίνας

Παραπομπές

Εξωτερικοί σύνδεσμοι 
 Η επίσημη ιστοσελίδα της Ακαδημίας Επιστημών της Σερβικής Δημοκρατίας της Βοσνίας

Ακαδημίες επιστημών
Σερβική Δημοκρατία της ΒοσνίαςΠολιτισμός της Βοσνίας και Ερζεγοβίνης
Λούκας Μέιγιερ

Ο Λούκας Μέιγιερ (γ. 21 Αυγούστου 1988 στην Στοκχόλμη) είναι Σουηδός ροκ μουσικός, κιθαρίστας, τραγουδιστής και τραγουδοποιός. Είναι επίσης στα φωνητικά του No Sleep For Lucy.

Μαζί με τον Πολωνό DJ Gromee, εκπροσώπησε την Πολωνία στη Eurovision 2018 στη Λισαβόνα με το τραγούδι "Light Me Up". Το τραγούδι απέτυχε να προκριθεί στον τελικό.

Παραπομπές

Συμμετέχοντες στο διαγωνισμό τραγουδιού Eurovision με την Πολωνία
Διαγωνισμός Τραγουδιού Eurovision 2018
Σουηδοί τραγουδιστές
Κιθαρίστες
Συμμετέχοντες στη Eurovision